hotchpotch/miracl-hf-unified huggingface dataset:
Bollywood
Bollywood (Kihindi: , Kiurdu: ) ni neno la kutaja tasnia ya filamu za lugha ya Kiurdu-Kihindi huko nchini India.
Kwa ujumla hutajwa kama Sinema za Kihindi, lakini hiyo si sahihi. Bollywood hutaja filamu za lugha ya Kihindi tu, basi. Istilahi ya "Bollywood" inaunganisha Bombay na Hollywood (ambapo filamu nyingi za Kimarekani zinatengenezwa).
Bollywood hutengeneza filamu nyingi sana kwa mwaka. Filamu nyingi za Bollywood huitwa "Masala". Kwa Kihindi, "Masala" ina-maana ya viungo. Filamu hizi huwa na kiwango cha juu sana cha kimahaba, visasi, na hali ya utajiri na umaskini ndani yake.
Filamu zinazotayarishwa Bollywood kwa kawaida huwa kwa lugha ya Kihindi. Hindustani, sehemu mashuhuri kote kwa Kihindi na Kiurdu. Bollywood hutengeneza filamu zake kwa lugha ya Kihindi, Urdu na Kiingereza.
Mtahakiki wa filamu Lata Khubchandani ameandika,""..filamu zetu za awali...(zilikuwa)na uhuru wa sehemu za kubusiana na mapenzi ndani yake. Cha-kushangaza, ilikuwa baada ya Uhuru bodi ya sensa imeingilia kati na ikabadilisha kila kitu.""
historyczni
Sanjay Leela Bhansali
Sanjay Leela Bhansali (Devanagari: संजय लीला भंसाली) ni mwongozaji wa filamu kutoka nchini India. Ni mhitimu wa Taasisi ya Filamu na Televisheni ya India. Bhansali amechukua jina la kati la "Leela" ukiwa kama ukumbusho kwa mama'ke, Leela Bhansali.
Farah Khan
Farah Khan Kunder (amezaliwa tar. 9 Januari 1965) ni wmongozaji wa filamu na mwanakoregrafia kutoka nchini India. Anafahamika zaidi kwa kazi zake za kikoregrafia katika filamu kadha wa kadha za Bollywood. Khan amefanya kazi za koregrafia kwenye zaidi ya nyimbo mia moja katika filamu za Kihindi zaidi ya 80. Khan tangu hapo ameanza kutambulika kama mwongozaji wa filamu za Kihindi vilevile. Kwa namna nyingine, Khan amefanyakazi hata miradi ya kimataifa ikiwa ni pamoja na "", "Monsoon Wedding" na filamu ya Kihindi ya "Perhaps Love".
Ryan White
Ryan Wayne White (6 Desemba 1971 – 8 Aprili 1990) alikuwa kijana wa Kiamerika kutoka mjini Kokomo, Indiana ambaye amekuwa maarufu baada ya kuwekwa picha yake kwenye kijarida cha kuombea misaada ya wagonjwa watoto wenye HIV/UKIMWI huko nchini Marekani, baada ya kufukuzwa shule ya msingi kwa sababu ya kuathirika kwake. Baada ya kuumwa hemofilia, amekuwa na mwathirika wa HIV kutoka kwa damu iliyoathirika na, na alipofanyiwa uchunguzi na kuhudumiwa mnamo mwezi wa Desemba 1984, alikadiriwa ataishi miezi sita tu.
Madaktari hana athari kwa wanafunzi wengine, lakini UKIMWI ulikuwa hatumbuliki sana kwa kipindi hicho, na pindi White anajaribu kurudi shule, wazazi na walimu waliungana huko mjini Kokomo kupinga uzuru wake. Vita aliyokuwa akipigana nayo na mifumo ya shule ilishtakiwa, na taarifa za matukio ya vyombo vya habari vimefanya suala la White kuwa mtu mashuhuri kitaifa na kuwa mwongeaji wa tafiti za UKIMWI na elimu kwa umma.
Ameonekana zaidi kwenye vyombo vya habari akiwa na watu maarufu kama vile Elton John, Michael Jackson na Phil Donahue. Kilicho-washangaza madaktari, White ameishi miaka mitano zaidi kuliko vile walivyomtabiria na alikufa mnamo mwezi wa Aprili 1990, mwaka mmoja kabla ya kumaliza sekondari.
Christina Aguilera
Christina Maria Aguilera (amezaliwa tar. 18 Desemba 1980) ni mwimbaji na mtunzi wa nyimbo za pop dansi kutoka nchini Marekani. Anafahamika zaidi kwa jina lake la kisanii kama Christina Aguilera.
Sala ya chakula
Sala ya chakula ni sala ambayo watu wa dini mbalimbali wanaomba baraka kwa vyakula vyao na baadaye wanamshukuru Mungu kwa kuwajalia.
Mfano ufuatao ndio uliozoeleka zaidi kati ya Wakatoliki wanaotumia lugha ya Kiswahili:
Kwa jina la Baba, na la Mwana, na la Roho Mtakatifu. Amina.
Tubarikie Mungu wetu, sisi na chakula chetu tupate nguvu
za kukutumikia vema. Amina. Kwa jina la Baba, na la Mwana, na la Roho Mtakatifu. Amina.
Ljungby
Ljungby ni manispaa na pia mji nchini Uswidi katika mkoa wa Kronoberg . Kuna wakazi 14,810 (mwaka 2005). Mji ulianzishwa 1829.
Eneo lake ni 10.85 km².
Ale
Ale ni manispaa mji nchini Uswidi katika mkoa wa Västra Götaland . Kuna wakazi 27,467 (mwaka 2005).
Eneo lake ni 333.25 km².
Marek Grechuta
Marek Grechuta (10 Desemba, 1945 - 9 Oktoba, 2006) alikuwa mwimbaji , mtunzi, mshairi na mchoraji kutoka nchi ya Poland. Yeye alianza kupata umaarufu kuanzia 1967. Aliandika nyimbo nyingi maalumu, kama vile: "Niepewność", "Korowód", au "Będziesz moją panią".
Janet Bragg
Janet Harmon Waterford Bragg (24 Machi, 1907 - 11 Aprili 1993; Griffin, Georgia) alikuwa rubani anayeruka ndege. Alikuwa pia Mmarekani mweusi wa kike wa kwanza ambaye alikuwa na leseni ya rubani.
George Cain
George Cain (27 Oktoba 1943 – 23 Oktoba 2010) alikuwa mwandishi kutoka nchi ya Marekani. Alikuwa pia Mmarekani mweusi. Anajulikana hasa kwa riwaya yake "Blueschild Baby".
Trento
Trento ni mji wa Italia kaskazini wenye wakazi 117.317. Ndio makao makuu ya wilaya yenye jina hilohilo, na ya mkoa wa Trentino-Alto Adige.
Ni maarufu hasa kutokana na Mtaguso wa Trento (1545-1563) uliofanyika mjini humo.
Nematodi
Nematodi au minyoo-kuru ni faila ya minyoo ambayo ni kati ya faila zenye spishi nyingi katika himaya ya wanyama.
Kutofautisha na kuainisha nematodi ni kazi ngumu. Hadi sasa spishi 80,000 zimeelezwa kitaalamu. Kuna makadirio ya kwamba idadi ya spishi hizo inaweza kufikia nusu milioni. Nematodi wengi ni minyoo midogo myeupe au bila rangi wanayoishi katika mazingira mabichi.
Kati ya nematodi wanaojulikana takriban spishi 15,000 ni za kiparasiti (vimelea) yaani wanaishi ndani ya viumbe wengine. Spishi kadhaa husababisha maradhi mbalimbali ya binadamu.
Mlolongo wa DNA katika uchambuzi wa nematodi umepiga hatua sana, ikiwa ni pamoja na uhusiano na spishi za miti.
Orodha ya kimataifa ya magonjwa na matatizo ya afya
Orodha ya kimataifa ya magonjwa na matatizo ya afya (Kiing. International Classification of Diseases and Related Health Problems au Uainishaji wa Kimataifa wa Magonjwa Yanayohusiana na Matatizo ya Afya, kifupi ICD) ni orodha ya magonjwa yaliyopangwa katika utaratibu kufuatana namba zao.
Ni utaratibu unaokubaliwa kote duniani kwa kutaja na kurekodi magonjwa. Orodha hii inatolewa na Shirika la Afya Duniani. Kulikuwa na matoleo mbalimbali na toleo la kisasa ni ICD-10, toleo la 2006. Toleo jipya la ICD-11 inepangwa kwa mwaka 2015., ambayo itakuwa inapitiwa kwa kutumia Web 2.0.
Hii orodha inatumiwa na madaktari, serikali na makampuni ya bima kutaja magonjwa, kukusanya takwimu za sababu za vifo na kupanga shughuli za tiba.
Asili ya orodha hii ni kazi ya daktari Mfaransa Jacques Bertillon aliyetoa mpangilio wa sababu za vifo mwaka 1893 ambako aliorodhesha magonjwa yanasoababsha vifo. Mpangilio wa Bertillon ulisambaa katika nchi malimbali. Baada ya miaka kadhaa ilionekana ya kwamba sayansi ya tiba iliendelea tayari ikaona magonjwa mbalimbali kwa namna tofauti kwa sababu maelezo mapya yalipatikana. Kwa hiyo mikutano ya kimataifa ilitiishwa tangu mwaka 1900 kuagalia upya mpangilio huu.
Mashauri ya Kiinjili
Mashauri ya Kiinjili ni maelekezo ambayo yanapatikana katika Injili lakini hayamlazimishi mfuasi wa Yesu kuyafuata.
Yanategemea maisha na mafundisho yake kadiri ya Agano Jipya.
Yanatolewa kwa hiari ya mtu atakayevutiwa nayo moyoni mwake kutokana na Roho Mtakatifu kumjalia karama ya namna hiyo.
Maarufu zaidi ni yale matatu ambayo ni kiini cha maisha ya utawa hasa katika Kanisa Katoliki: useja mtakatifu, ufukara na utiifu (ufafanuzi wake kwa mashirika yote unatolewa katika Mkusanyo wa Sheria za Kanisa la Kilatini, kanuni 599–601).
Underclassman
Underclassman ni filamu ya mwaka wa 2005 ambamo ndani yake ina mapigano na vichekesho. Filamu imeongozwa na Marcos Siega, na waigizaji wake ni Nick Cannon, Shawn Ashmore, Roselyn Sánchez, Kelly Hu, Hugh Bonneville, na Cheech Marin. Filamu ilitolewa mnamo tar. 2 Septemba 2005, awali ilipanga itolewe kunako mwaka wa 2004.
Tracy (Trey) Stokes (Cannon) ni askari kanzu mwenye umri wa miaka 23-ambaye ametumwa kwenda kuchunguza kifo cha mwanafunzi wa shule ya Westbury High. Amekuja kuwa rafiki na Rob Donovan (Ashmore) na punde anagundua kama jamaa ana kawaida ya kuiba magari kwenye sherehe.
Karibia na mwisho, inagundulika kwamba mkuu wa shule (Bonneville) alikuwa akimtisha Donovan, na ndiye alikuwa mratibu mkuu wa uhalifu. Baada ya kupigwa chini kikosini na mkuu wa polisi (Marin), Trey ameweza kusaidia kesi kwisha (kwa msaada wa Donovan) na akarejeshwa kazini."Underclassman" imepokea tahakiki mbovu kabisa kutoka kwa watahakiki. Kwenye Rotten Tomatoes, watahakiki wameipa 6%.
Jacobs University Bremen
Chuo Kikuu cha Jacobs Bremen (zamani Chuo Kikuu cha Kimataifa cha Bremen, IUB) ni chuo kikuu cha binafsi mjini Bremen, Ujerumani.
Chuo Kikuu cha Jacobs ni taasisi inayotoa elimu ya juu iitumia Kiingereza kama lugha ya mafunzo tofauti na vyuo vya serikali. Chuo Kikuu cha Jacobs hulenga kuunganisha mifumo ya kitaaluma ya Kimarekani, Kiingereza na Kijerumani pamoja ili kutengeneza mazingira shirikishi baina ya michepuo mbalimbali na masomo tofauti.
Chuo Kikuu cha Jacobs kilianzishwa mnamo mwaka 1999 kama 'Chuo Kikuu cha Kimataifa cha Bremen (IUB)' ila mnamo mwanzoni mwa mwaka 2007 kilibadili jina kama ishara ya utambuzi/shukrani ya ufadhili wa mhisani Klaus Johann Jacobs, aliyeinusuru IUB kufilisika.
Chuo hiki kilianzishwa kufuatia ushirikiano wa awali baina ya serikali ya jimbo la Bremen, Chuo Kikuu cha Bremen na Chuo Kikuu cha Rice cha Marekani.
Mwaka 2006 chuo hiki cha binafsi kilikuwa na matatizo ya kifedha na wakati ule taasisi ya "Jacobs Foundation" iliamua kutoa mchango wa € milioni 200 na kuchukua theluthi mbili za hisa ya shirika la chuo kikuu.
Kuanzia mwaka 2005 Chuo Kikuu cha Jacobs kimethibitishwa kama taasisi rafiki kwa familia na "Hertie Foundation" kufuatia uanzishwaji wa hatua maalum kwa wanachuo wenye majukumu ya kifamilia.
Hivi karibuni Kituo cha Matangazo cha Deutsche Welle kilirusha matoleo 5 ya televisheni yaliyoitwa "Leaders of Tomorrow" (Viongozi wa Kesho) yaliyokilenga Chuo Kikuu cha Jacobs
Østfold
Østfold ni jimbo nchini Norwei. Østfold linachangamana nchi ya Uswidi masharakini, jimbo la Akershus kaskazinini na lango la Oslofjorden magharabini. Watu 272,254 wanakaa Østfold.
Østfold lina manispaa 18.
Anna Makinda
Anna Semamba Makinda (amezaliwa tarehe 15 Julai 1949) ni mbunge wa jimbo la Njombe Kusini katika bunge la taifa nchini Tanzania. Pia alikuwa Naibu Spika wa Bunge tangu 2006 hadi 2010. Kwa sasa ndiye Spika wa Bunge la Tanzania. Mwaka wa 1990 na 1995 alikuwa Waziri wa Maendeleo ya Jamii, Jinsia na Watoto. Pia miaka ya nyuma alishawahi kushika nyandhifa kadha wa kadha.
Fatma Abdulhabib Fereji
Fatma Abdulhabib Fereji (amezaliwa tarehe 26 Julai 1961) ni mbunge katika baraza la wawakilishi la Zanzibar, Tanzania. Anatokea CUF.
Felix Ntibenda Kijiko
Felix Ntibenda Kijiko (amezaliwa tar. 28 Oktoba 1954) ni mbunge wa jimbo la Muhambwe katika bunge la kitaifa huko nchini Tanzania. Anatokea katika chama cha CCM.
John Damiano Komba
John Damiano Komba (18 Machi 1954 – 28 Februari 2015) alikuwa mbunge wa jimbo la Mbinga Magharibi katika bunge la kitaifa huko nchini Tanzania. Alitokea katika Chama cha Mapinduzi (CCM). Alikuwa pia mwimbaji maarufu.
William Lukuvi
William Lukuvi (amezaliwa tar. 15 Agosti 1955) ni mbunge wa jimbo la Ismani katika bunge la kitaifa huko nchini Tanzania. Anatokea katika chama cha CCM.
Riziki Said Lulida
Riziki Said Lulida (amezaliwa tarehe 31 Julai 1955) ni mbunge wa viti maalumu katika bunge la kitaifa huko nchini Tanzania. Anatokea katika chama cha CCM.
Amechaguliwa kuwa mbunge wa Viti maalum vya wanawake kwa miaka 2015 – 2020.
Milton Makongoro Mahanga
Milton Makongoro Mahanga (amezaliwa tar. 3 Aprili 1955) ni mbunge wa jimbo la Ukonga katika bunge la kitaifa huko nchini Tanzania. Anatokea katika chama cha CCM.
John Samwel Malecela
John Samwel Malecela (amezaliwa tar. 20 Aprili 1934) ni mbunge wa jimbo la Mtera katika bunge la kitaifa huko nchini Tanzania. Anatokea katika chama cha CCM. Pia alishawahi kuwa Naibu Mwenyekiti wa CCM (2005-2009), Waziri Mkuu (1990-1994), Kamishina Mkuu wa Tanzania huko Uingereza (1989-1999), Waziri wa Utamaduni Chakula na Usalama (1975-1980), na Waziri wa Mambo ya Nje na Ushirikiano wa Kimataifa (1972-1975).
Anne Kilango Malecela
Anne Kilango Malecela (amezaliwa tarehe 9 Januari 1956) ni mbunge wa jimbo la Same Mashariki katika bunge la taifa nchini Tanzania. Anatokea katika chama cha CCM.
Duke Henderson
Duke Henderson ("Sylvester C. Henderson", akafa mnamo 1972) alikuwa muimbaji wa Jazz wa Marekani.
Batista Varano
Batista Varano (9 Aprili 1458-31 Mei 1524) alikuwa bikira mtawa mfuasi wa Fransisko wa Asizi katika Utawa wa Mtakatifu Klara.
Ni maarufu hasa kwa vipaji vyake katika sala, alipozama katika mateso ya kiroho ya Yesu.
Alitangazwa na Papa Gregori XVI kuwa mwenye heri tarehe 7 Aprili 1843, akatangazwa na Papa Benedikto XVI kuwa mtakatifu tarehe 17 Oktoba 2010.
Vetlanda
Vetlanda ni mji na manispaa nchini Uswidi. Kuna wakazi 12,691 (mwaka 2005). Mji ulianzishwa 1920.
Eneo lake ni 9.87 km².
Oskarshamn
Oskarshamn ni mji na manispaa nchini Uswidi. Kuna wakazi 17,143 (mwaka 2005). Mji ulianzishwa 1856.
Eneo lake ni 13.06 km².
Naujoji Akmenė
Naujoji Akmenė (Kiswahili: " jiwe mpya") ni mji nchini Lituanya. Kuna wakazi 12,345 (mwaka 2001). Mji ulianzishwa 1965.
Anykščiai
Anykščiai ni mji nchini Lituanya. Kuna wakazi 11,958 (mwaka 2001). Mji ulianzishwa 1516.
Mitholojia ya Kigiriki
Mitholojia ya Kigiriki ni jumla ya elimu ya visasili au mitholojia ya Ugiriki ya Kale, yaani ukusanyaji wa masimulizi na hadithi kuhusu vyanzo, miungu na mashujaa wao. Zilikuwa moja ya sehemu za dini ya Ugiriki ya Kale.
Chanzo chetu kikuu kuhusu imani ya Wagiriki wa kale kabisa ni shairi ya Theogonia iliyotungwa na Hesiodo mnamo mwaka 700 KK.
Watitani ni nasaba ya kwanza ya miungu katika mitholojia ya Kigiriki. Kiasili ni Watitani 12, 6 wa kiume na 6 wa kike wanaofunga ndoa kati yao na kuzaa Watitani wengine. Mkuu wao alikuwa Kronos hadi alipinduliwa na mwanawe Zeus aliyeanzisha nasaba ya pili ya miungu ya Olimpi. Sehemu ya Watitani walijaribu kumpinga Zeus wakafukuzwa mbinguni.
Mitholojia ya Kirumi
Mitholojia ya Kirumi ni jumla ya imani kuhusu miungu ya Roma ya Kale jinsi ilivyosimuliwa katika visasili na hadithi za kidini za utamaduni huo.
Dini ya Roma ya Kale haikuwa na msahafu au vitabu vitakatifu kama Biblia, Qurani au Veda. Hadithi zilizoonyesha imani kuhusu miungu zilisimuliwa katika familia, kuimbwa na washairi na baadaye tu kuandikwa na waandishi bila kuunda andiko maalumu la kidini.
Kiasili Waroma wa kale walikuwa wakulima na hiyvo dini yao iliangalia miungu iliyowakilisha nguvu asilia na matukio muhimu katika mazingira yao kama Tellus (ardhi), Ops (mavuno), Ceres (mazao ya shambani). Waroma waliwaza nguvu hizi kama kimungu wakitafuta kuziathiri kwa kuzipa uso wa mungu fulani aliyeweza kuabudiwa.
Lakini Waroma wa Kale waliathiriwa wenyewe sana na majirani wao walioitwa Waetruski waliowaletea habari nyingi za miungu ya Kigiriki na hivyo mawazo mengi yenye asili ya Kigiriki yaliingia katika dini ya Kiroma. Mara nyingi walijaribu kulinganisha miungu ya Kigiriki na miungu yao wenyewe kwa kusema kwa mfano mungu Ares wa Wagiriki ni yeye yule kama Mars wa Kiroma, ni tofauti ya lugha tu.
Baada ya kupanua milki yao kuwa Dola la Roma lililojumlisha mataifa kwenye mabara matatu ya Ulaya, Afrika na Asia waliimarisha mtindo huo uliowasaidia kuwatawala wale watu wengi wenye tamaduni tofautitofauti. Walikubali miungu ya kila taifa kwa kuwaingiza katika dini yao ama kama jina tofauti ya mungu aliyekuwepo tayari kwao au kama nyongeza. Hii haikuwa vigumu mno katika imani yao iliyojua miungu mingi.
Waroma waliabudu hasa miungu mikubwa 12 iliyosimamia mwendo wa dunia kwa jumla. Lakini katika maisha ya kila siku miungu inayoweza kuitwa midogo au miungu ya binafsi ilikuwa muhimu pia. Iliitwa Lares au Penati na kutazamwa kama mizimu ya marehemu iliyokaa karibu na au ndani ya nyumba ilhali haionekani. Kila asubuhi na wakati wa sikukuu fulani baba wa nyumba aliwatolea sadaka ndogo na sanamu zao zilikuwa na nafasi ya heshima katika nyumba.
Lawrence Kego Masha
Lawrence Kego Masha (amezaliwa tar. 11 Machi, 1970) alikuwa mbunge wa jimbo la Nyamagana katika bunge la kitaifa huko nchini Tanzania. Anatokea katika chama cha CCM. Alipata kuwa Naibu Waziri wa Mambo ya ndani (2006-2008), Waziri wa Mambo ya Ndani (2008-2009), Naibu Waziri wa Nishati na Madini (2006-2006). Ameuangushwa na mmoja kati ya wagombe wa CHADEMA.
Kizole
Vizole ni ndege wadogo kiasi wa jenasi "Onychognathus" katika familia Sturnidae. Wanatokea Afrika tu isipokuwa kizole Somali na kizole Arabu ambao wanatokea nchi za kiarabu pia. Wanapenda kuwa kwa makundi. Ndege hawa wana mabawa mekundu yaonekanayo sana wakiruka anwani. Manyoya ya dume ni meusi na yale ya jike yana rangi ya kijivu cheusi. Hula wadudu na matunda hasa, lakini hula nusra kila kitu. Hulijenga tago lao juu ya kipande cha jabali kilichojitokeza nje katika mahali penye kulindwa. Kizole mabawa-mekundu hutaga mijini pia juu ya vishubaka au mahali pengine penye kulindwa. Jike huyataga mayai 2-4 buluu.
Shashi
Shashi au wadondoakupe ni ndege wadogo kiasi wa jenasi "Buphagus", jenasi pekee katika familia Buphagidae. Wanatokea Afrika tu. Ndege hawa wana rangi ya kijivu au kahawa juu na nyeupe au njano kahawia chini. Hula kupe na vidusia wengine kwa ngozi ya wanyama pori wakubwa na ya ng'ombe pia. Hula vidusia vilvyojaa damu hasa na pia damu na tishu za wenyeji. Kwa hivyo wanasababisha vidonda viendelee kuwa wazi na tunaweza kusema kwamba shashi wenyewe ni vidusia. Huliweka tago lao kwa tundu mtini au pengine ukutani. Jike huyataga mayai 2-5.
Diane Kruger
Diane Kruger (amezaliwa tar. 15 Julai 1976) ni mwigizaji wa filamu na mwanamitindo wa zamani kutoka nchini Ujerumani. Huko Amerika ya Kaskazini, Anafahamika zaidi kwa uhusika wake wa Helen kwenye filamu ya "Troy", Dr. Abigail Chase kwenye "National Treasure" na "", na Bridget von Hammersmark kwenye "Inglourious Basterds".
Kruger alizaliwa kama Diane Heidkrüger mjini Algermissen, Ujerumani, karibu na Hildesheim. Ni binti wa mwajiriwa wa benki Bi. Maria-Theresa na mtaalamu wa masuala ya kompyuta Bwana Hans-Heinrich Heidkrüger. Alilelewa katika mazingira ya dhehebu la Kiromani Katoliki kuhitimu elimu yake ya awali katika shule za Kikatoliki kabisa. Diane hakuwahi kunywa pombe hadi alipofikisha umri wa miaka 20, kwa sababu aliona kasoro na athari za ulevi kupitia kwa baba'ke. Mama yake alimsomesha Diana katika vipindi tofauti ili aongeze tija lugha ya Kiingereza kwa mwanawe. Alilelewa nchini Ujerumani akiwa na mdogo wake wa kiume, Stefan.
Akiwa msichana, Kruger alitaka hasa kuwa ballerina na kwa bahati akafanikiwa kuchaguliwa kwenye shule ya balleti ya Royal Ballet School ya mjini London. Hata hivyo, baada ya kuumia imepelekea aache kazi ya ballet ikiwa bado changa kabisa, Kruger akahamia mjini Paris na kubadilisha nguvu zake upande wa uanamitindo.
Gordon Parks
Gordon Roger Alexander Buchanan Parks (30 Novemba 1912 – 7 Machi 2006) alikuwa mpiga picha, mwanamuziki, mshairi, mwandishi wa habari, mwanaharakati na mwongozaji wa filamu wa Kimarekani.
Hip hop ya Kitanzania
Hip hop ya Kitanzania kwa ujumla hujulikana kama Bongo Flava. Bongo Flava inajumuisha midungo mikubwa mbalimbali, lakini inafahamika sana kwa ushiriki wake katika pop ya Kitanzania. Kumekuwa na mdahalo juu ya Bongo Flava, ambayo imeunganisha na kuanishwa kama miondoko pop, je, kwamba bado inaweza kufuzishwa katika istilahi ya "hip hop" na sio katika harakati za muziki wenyewe ulivyo, wakati inaanza inatengeneza sauti nzito ya kipekee ambayo inatofautiana kabisa na hardcore rap au, kwa mfano, kundi la hip hop la Kimasai la X Plastaz, ambao wanatumia mila za kabila la Kimaasai ikiwa kama mtindo wa muziki wao.
Bollnäs
Bollnäs ni mji na manispaa nchini Uswidi. Kuna wakazi 12,455 (mwaka 2005). Mji ulianzishwa 1942.
Eneo lake ni 12.83 km².
Arvika
Arvika ni mji na manispaa nchini Uswidi. Kuna wakazi 14,184 (mwaka 2005). Mji ulianzishwa 1811.
Eneo lake ni 10.66 km².
Wanksta
"Wanksta" ni single ya pili kutoka katika albamu ya kibwagizo halisi cha filamu ya "8 Mile". Kibao kilitolewa mnamo mwaka wa 2002, wimbo, ulioimbwa na 50 Cent, ulifikia nafasi ya 13. Ulikuwa wa kwanza kutumiwa kwenye mixtape ya "No Mercy, No Fear".
Lisa Gerrard
Lisa Gerrard (amezaliwa 12 Aprili 1961) ni mwanamuziki, mwimbaji, na mtunzi kutoka nchini Australia. Alianza kupata umaarufu akiwa moja kati ya kundi la muziki la Dead Can Dance akiwa na mwanamuziki mwenzake wa zamani Brendan Perry.
Tangua alivyoanza shughuli zake kunako mwaka wa 1981, amepata kujihusisha katika miradi mikubwa ya kimuziki. Gerrard amepata tuzo ya Golden Globe Award kwa ajili ya kibwagizo cha filamu ya "Gladiator", ambayo alishirikiana na Hans Zimmer na and Klaus Badelt. Kwa upande mwingine wa uimbaji, ni mpiga ala kwa kiasi kikubwa katika kazi zake, maarufui kwa kupiga yangqin (hammered dulcimer ya Kichina).
Bessie Tucker
Bessie Tucker alikuwa mwanamuziki wa Marekani. Alikuwa anapiga muziki wa blues. Nje ya mikutano miwili ya kurekodiwa miaka 1928 na 1929, hakuna ijulikanayo kuhusu maisha yake.
Tovuti
Diana Ross
Diana Ernestine Earle Ross (amezaliwa tar. 26 Machi 1944) ni mwimbaji na mwigizaji kutoka nchini Marekani. Kwenye miaka ya 1960, ameisaidia kuumbisha midundo ya Motown akiwa kama mwimbaji kiongozi wa The Supremes, kabla hajaondoka kundini kwa ajili ya kufanyakazi za kujitemea hapo 14 Januari 1970. Tangu kuanza kazi zake za kimuiziki akiwa na The Supremes na kama msanii wa kujitegemea, Ross ameuza zaidi ya rekodi milioni 150.
Kwenye miaka ya 1970 hadi katikati mwa miaka ya 1980, Ross alikuwa miongoni mwa wasanii wa kike wenye mafanikio makubwa kabisa, katika nyanja za filamu, televisheni na hata Broadway. Alipata kuchaguliwa kama Best Actress Academy Award kwa mwaka wa 1972 alivyocheza kama Billie Holiday kwenye filamu ya "Lady Sings the Blues", ambayo pia ameshinda tuzo ya Golden Globe. Ameshinda matuzo kadhaa kwenye American Music Award, amechaguliwa mara kumi na mbili kwenyye Grammy Award, na kushinda Tony Award kwa ajili ya kipindi chake cha mwanamke mmoja, "An Evening with Diana Ross", mnamo mwaka wa 1977.
Mwaka wa 1976, jarida la "Billboard" wamemwita "Mburudishaji wa Kike wa Karne." Mwaka wa 1993, kina "Guinness Book of World Records" wamemtangaza Diana Ross msanii wa kike mwenye mafanikio zaidi katika historia ya muziki akiwa na jumla vibao vikali 18 vikiwa nafasi ya kwanza huko nchini Marekani: 12 akiwa kama mwimbaji mkuu wa The Supremes na sita akiwa kama msanii wa kujitegemea. Ross alikuwa msanii wa kwanza mwanamke kushinda vibao vikali sita vikiwa nafasi ya kwanza. Ushirika huu unamweka nafasi ya tano katika wasanii wa kike wa kujitegemea kuwa na vibao vingi vya nafasi ya kwanza kwenyer Hot 100. Pia ni mmoja kati ya wasanii wachache wa rekodi kuwa na nyota mbili kwenye Hollywood Walk of Fame—moja akiwa kama msanii wa kujitegemea na nyingine akiwa kama mwanachama wa The Supremes. Mwezi wa Desemba 2007, amepokea Tuzo ya Heshima ya John F. Kennedy Center for the Performing Arts .
Ukijumlisha na kazi zake alizofanya na The Supremes, Ross ametoa jumla ya albamu zipatazo 67.
Single zifuatazo zimefika katika Kumi Bora aidha kwenye chati za pop za Billboard Hot 100 nchini Marekani au UK Singles Chart huko nchini Uingereza.Albamu zifuatazo zimefikia katika Kumi Bora ya chati za albamu aidha nchini Marekani, ikiwa ni pamoja na chati za R&B au chati za albamu za pop huko nchini Uingereza.http://sixmillionsteps.com/drupal/node/1085 - 80 minute audio mix of Diana Ross songs/interviews
The Supremes
The Supremes lilikuwa kundi la waimbaji wa kike kutoka nchini Marekani. Kundi lilikuwa kiungo kikubwa kwa studio ya Motown Records kunako miaka ya 1960.
Awali lilianzishwa likiwa na jina la The Primettes huko mjini Detroit, Michigan, kunako 1959, midundo yao The Supremes ilikuwa pamoja na doo-wop, pop, soul, tuni za maonesho ya Broadway, psychedelic soul, na disco. Lilikuwa kundi lililopata mafanikio makubwa kibiashara kwa Motown, hadi leo, kundi la Kimarekani lililopata mafanikio zaidi likiwa na vibao 12 vilivyoshika nafasi ya kwanza kwenye chati za "Billboard" Hot 100.
Vibao vikali vingi vilivyotungwa na kutayarishwa na kikosi kikubwa cha utunzi na utayarishaji wa muziki cha Motown, Holland–Dozier–Holland. Wakati wa kilele chao katikati mwa miaka ya 1960, The Supremes walishindana vya kutosha na The Beatles kwa umaarufu dunia nzima, na mafanikio yao yameleta uwezekano wa baadaye kwa wanamuziki wa R&B na soul wa Kiafrika-Kiamerika kupata mafanikio sawa.
Mbamia
Mbamia au mbinda ("Abelmoschus esculentus") ni kichaka ambacho matunda yake (mabamia au mabinda) huliwa sana katika kanda za tropiki, mara nyingi kama supu yenye kuteleza.
Mbangi
Mbangi (spishi za jenasi "Cannabis") ni mmea aina ya vichaka utumikao ili kutengeneza nyuzi au madawa ya kulevya (bangi), n.k.Mmea wa bangi una matumizi mengi ya matibabu, ujenzi, kutengenezea dizeli oganiki na pia hufumwa nyuzi zinazotumika katika ushonaji. Utafiti kuhusu mbangi unaendelea kufumbua matumizi mengine zaidi. Shida yake kubwa ni kusababisha uraibu.
Kinaganaga:
. Mbegu hizi zina proteini, madini, vitamini E na hata mafuta ya Omega-3 na Omega-6 yenye manufaa makubwa kwa mwili. Mbegu za Mbangi aina ya Hemp ni halali kwa matumizi ya chakula katika nchi nyingi ikiwemo Uingereza.
Mustelidae
Mustelidae ni jina la Kisayansi la familia ya chororo, fisi-maji, nyegere, melesi, kicheche na konje.
FAMILIA "MUSTELIDAE" (spishi 57 na jenasi 22)
Rodentia
Rodentia ni jina la Kisayansi la oda ya panya, vipanya, mabuku, biva, panyabuku, kindi na mafuko. Kwa Kiswahili huitwa wagugunaji.
ODA RODENTIA
Pinnipedia
Pinnipedia ni jina la Kisayansi cha familia ya sili, simba-bahari, sili-manyoya na walarasi.
FAMILIA "PINNIPEDIA"
Korobindo (Passeridae)
Korobindo ni ndege wadogo wa jenasi mbalimbali katika familia Passeridae. Kuna ndege wengine ambao wanaitwa korobindo katika familia Ploceidae. Spishi za ukurasa huu zinatokea Afrika isipokuwa () ambaye anatokea Asia. Korobindo-mawe anatokea Ulaya pia na korobindo-msitu na korobindo hudhurungi Asia pia. Ndege hawa wanafanana na shomoro, lakini rangi yao ni vivu zaidi. Madume wa jenasi "Gymnoris" wana doa njano chini ya koo ambalo ni ngumu kuona kwa kawaida. Hula mbegu, beri, mbochi na wadudu. Wanalijenga tago lao kwa manyasi na manyoya katika tundu mtini au pengine ukutani. Jike huyataga mayai 3-5.
Korobindo (Ploceidae)
Korobindo ni ndege wadogo wa jenasi mbalimbali katika familia Ploceidae. Kuna ndege wengine ambao wanaitwa korobindo katika familia Passeridae. Spishi hizi zinatokea Afrika tu.
Ndege hawa wanafanana na shomoro lakini wana mwenendo kama kwera. Wana rangi ya kahawa au kijivu juu na nyeupe chini. Hula mbegu hasa na beri na wadudu pia.
Spishi hizi hulijenga tago lao ndani ya msongo wa manyasi na pengine vijitu pia ambao umebandikiwa tawi la mti. Korobindo mpendakundi hujenga jengo kubwa la manyasi linaloweza kuwa na nafasi kwa matago zaidi ya 100. Majengo haya yapo katika miti au juu ya nguzo zilizowekwa na watu kama vile nguzo za umeme. Jike huyataga mayai 3-5.
Micah Sanders
Micah Sanders, imechezwa na Noah Gray-Cabey, ni jina la kutaja muhusika wa kipindi cha mfululizo wa maigizo ya ubunifu wa kisayansi cha kwenye televisheni ya NBC, "Heroes". Huyu ni mtoto wa Niki Sanders na D.L. Hawkins. Yeye ni mtoto mwenye kipaji cha hali ya juu na vilevile ni technopath (kwa maana ya kimtathilia humaanisha mtu mwenye uwezo wa kuchezea teknolojia kwa jinsi vile apendavyo).
Miezi sita ya awali, mwanzoni kabisa mwa mfululizo, Micah anapata laptop mpya kutoka kwa babu yake, Hal, ambaye amefarakana na familia yake. Wakati Hal anagundua kwamba Micah anaichengua ile laptop, babu kapandisha jazba, lakini kwa bahati Niki kwanza alishampiga topu aondoke nyumbani kwao, na kisha baadaye kumfuatilia kidogo-kidogo akiwa kama Jessica na kumtandika, akimwamuru kwamba aachane kabisa na maisha yake na ya Micah.
Micah ameonekana kwa mara ya kwanza katika "Genesis" wakati anakarabati motherboard ya kwenye kompyuta yake wakati Niki anakuja kumtazama. Wamekutwa na makachero wa Linderman na wanajipanga kukimbia huku Niki anamwona mtu kwenye kioo ambaye si yeye. Micah ameondoka na shoga wa Niki "Texas" Tina.
Kwenye "Don't Look Back", Niki anamchukua Micah na kwenda naye jangwani, kwa kufuata ramani ya ajabu ambayo ameikuta ndani ya buti la gari ambalo lina miili iliyopondeka.
Kufuatia mgogoro baina ya Niki na mama-mkwe-wake kwenye kipengele cha "One Giant Leap", Niki na Micah wanachukuliwa na washirika wa Linderman.
Micah anagundua kazi ya Niki akiwa kama mjiambuaji wa webcam kwenye "Collision", na kuonelea kwamba kazi yake ni "salama kwenye Internet" kuliko kuifanyia ugani, inaonekana dhajiri kwamba Niki anapanga kulala na Nathan ili kumwokoa Micah.
D.L. Hawkins anarudi kwenye kipengele cha "Better Halves" kufanya marekebisho na familia yake ili aondoke nayo. Hata hivyo, baada ya Micah kutoa siri ya Niki kwake, ana-tuhumu kwamba Niki si yeye wakati Jessica anashika hatamu, na ugomvi umefichua kila wakati D.L. anamchukua Micah kutoka mikononi mwa Niki.
D. L. Hawkins
Daniel Lawrence "D. L." Hawkins ni jina la kutaja uhusika uliochezwa na Leonard Roberts kwenye mufululizo wa kipindi cha TV cha "Heroes". Huyu ni baba wa Micah Sanders na mume wa Niki Sanders, ana uwezo wa kupitia katika vitu vigumu, yaani, ukuta na kadhalika, tena bila hata kupata madhara yoyote yale.
Katika miezi sita ya awali na matukio zaidi ya mfululizo, D. L. alikuwa mfanyakazi wa ujenzi. Yeye na mkewe Niki walikuwa na shida ya fedha na kazi ya ujenzi haikuwa inamlipa vyema. Wakati fulani, wametafakari kumwachia familia baba wa Niki, Hal Sanders, katika maisha yao. Kwa sababu yeye amepata mafanikio makubwa sana katika soko la hisa, Hal ameonekana kama anaweza kuwa babu mzuri na ana uwezo wa kutoa msaada wa kifedha. Hata hivyo, punde wanatambua kwamba yungali mnyanyasaji kama awali, ana jazba za haraka kiasi kwamba Niki amethubutu hata kumsahau na kuto-mkubali arudi tena katika maisha yao.
Wakati fulani, D. L. ameanza kuongoza kundi la wahalifu ambao wanavaa mapete yenye fuvu. Hatimaye, ameondoka kundini kabla hawajaiba dola milioni mbili na kumwua mlinzi wa usalama, lakini alitiwa mbaroni kwa uhalifu huo. Amekerwa na mapolisi na hali halisi aliyonayo, anajigundua kama ana uwezo wa kupita katika mahali pagumu bila madhara yoyote. Japokuwa hakuhesabia kama ndiyo uhuru wake, D. L. ametumia nguvu yake kutorokea jela kwa matumaini ya kwamba atasafisha jina lake na kuitunza familia yake.
Katika sehemu ya tatu, mama yake (Paulette Hawkins) na mtoto wake walikuwa wakiwasiliana dhahiri. Pia waliamini kwamba yeye hahusiki na tukio lile la kijambazi, ingawa Niki alikuwa hana uhakika. Mama wa D.L. Bi. Paulette alikamatwa na The Company wakati fulani baada ya hili kutokea.
Leonard Roberts
Leonard Roberts (amezaliwa tar. 17 Novemba 1972) ni mwigizaji wa filamu kutoka nchini Marekani.
Leonard Roberts alizaliwa mnamo 17 Novemba 1972, mjini St. Louis, Missouri. Mwaka wa 1995, Roberts amehitimu katika Chuo Kikuu cha Sanaa na Maigizo cha DePaul akiwa na Shahada ya Sanaa katika uigizaji.
Anafahamika zaidi kwa nyusika zake kama vile Sean Taylor kwenye "Drumline" na Forrest Gates kwenye msimu wa nne wa "Buffy the Vampire Slayer". Naye pia anafahamika zaidi kuwa miongoni mwa mashabiki wakubwa wa "Smallville" kwa kucheza uhusika wa Nam-Ek, na D.L. Hawkins kwenye tamthilia ya ubunifu wa kisayansi wa NBC, "Heroes".
Claire Bennet
Claire Bennet ni jina kutaja uhusika mkuu wa kwenye igizo la mfululizo wa ubunifu wa kisayansi wa TV ya NBC, "Heroes". Uhusika umechezwa na Hayden Panettiere na ameanza kuonekana kwenye televisheni kwa mara ya kwanza katika sehemu kuu ya kwanza kabisa ya mfululizo, "Genesis" mnamo 25 Septemba 2006. Huyu ni mkuu wa mashabiki wa shule-ambaye-amegeuka na kuwa kachero mwenye nguvu ya kujiponesha seli zake kwa haraka zaidi.
Claire alizaliwa na Nathan Petrelli na Meredith Gordon, watu wawili wenye vipawa. Noah Bennet na mwenzake, Claude, ambao ni makachero wa Kina Company, wanawasili nyumbani kwa Meredith na kumteka-nyara. Claude anaingia ndani na kutengeneza mazingira ya uhalifu ionekane kama ajali wakati Noah yupo nje anasubiri mpaka Meredith apambe moto na kulipua mlango ufunguke. Noah anakimbilia ndani na kumkuta Claude akiwa chini ya sakafu. Claude kisha anamweleza Noah amtafute Claire.
Noah amempata Claire na kumtoa nje akiwa salama. Noah na mkewe, Sandra, baadaye wakamlea Claire. Kwenye riwaya ya picha, "Mkataba wa Kwanza wa "Elle", ambao unachukua nafasi kable ya mfululizo kuanza, Bob anampa Elle kazi mkataba wa kwanza, ambao ni kumfuatilia Claire, huku akijifanya kama mwanafunzi katika shule ya Union Wells High School. Elle akasita, lakini Bob anamhabarisha kwamba Claire ni muhimu sana kwa kina Company na hivyo damu yake yaweza kuwa muhimu sana. Claire hakutambua kwamba Elle anamfuatilia.
Miezi sita ya awali - mwanzoni kabisa mwa mfululizo, Claire amekuwa mkuu wa mashabiki huko shuleni kwake, kwa msaada wa rafiki yake aitwaye Jackie Wilcox. Wakati wa mgogoro wa kugombania mchezo na Jackie, Claire kajigonga kwenye mkoba wa kioo na kujikata mkono. Wakati wanawaoneshea wazazi wa Claire, Bi. Bennet anasema kwamba Claire huenda akahitajia kupigwa nyuzi. Baada ya Claire, Jackie, Bi. Bennet wanaenda hospitalini, simu ikaita na Mr. Bennet akaipokea. Kumbe ni Chandra Suresh, mwanasayansi ambaye ana-somea mambo ambayo si ya kawaida , anamtaarifu kuhusu nguvu za Claire.
Siku kadhaa baadaye, Mr. Bennet anamuuliza kama anaweza kuona zile nyuzi za mkononi mwa Claire. Pale walipotoa kitambaa alichozungushia mkononi mwake - wote wakashangazwa kuona kwamba hakuna hata alama ya mchubuko mdogo mkono kwake.
Baada ya kutambua ile hali ya uwezo usio wa kawaida Claire anaamua kufanya vitu vya hatari huku akiwa na kijana mmoja ambaye ana rekodi matukio yote anayoyafanya.
Söderhamn
Söderhamn (kiswahili: Bandari ya kusinin) ni mji na manispaa nchini Uswidi. Kuna wakazi 12 056 (mwaka 2005). Mji ulianzishwa 1620.
Eneo lake ni 10.36 km².
Muwa
Miwa ("Saccharum" spp.) ni aina za manyasi yanayotoa sukari. Asili yake ilikuwa Asia ya Mashariki na kutoka huko imesambazwa katika nchi za tropiki penye mazingira inayofaa kwake. Kilimo cha mmea huu ni chanzo cha sehemu kubwa ya sukari kwa ajili ya matumizi ya kibinadamu na pia kwa sehemu kubwa ya ethanoli inayotengenzwa kwa matumizi ya biofueli.
Muwa hulimwa kote katika nchi za kitropiki ikiwa ni chanzo cha asilimia 55 ya mahitaji ya sukari duniani. Nchi zinazolima muwa nyingi ni (uzalishaji wa mwaka 2005 kwa tani 1.000)
Nchi za Afrika ya Mashariki huzalisha kiasi kidogo tu duniani kama Tanzania (tani 300,000), Kenya (5,112,000) na Uganda (2,350,000)..
Kati ya 204 hadi 2008 uzalishaji duniani ulionhezeka kutoka tani bilioni 1.34 kufikia tani bilioni 1.74.
Mjölby
Mjölby ni mji na manispaa nchini Uswidi. Kuna wakazi 11,927 (mwaka 2005).
Eneo lake ni 8.32 km².
Justino de Jacobis
Justino de Jacobis (San Fele (Potenza, Italia) 9 Oktoba 1800 - Eidale (Massawa) 31 Julai 1860) alikuwa mtawa wa Shirika la Misheni (Wavinsenti), halafu askofu na mmisionari nchini Ethiopia na Eritrea.
Anaheshimiwa na Kanisa Katoliki kama mtakatifu tangu tarehe 26 Oktoba 1975. Hata Wakristo wengine na Waislamu wanatembelea kaburi lake kwa heshima.
Sikukuu yake ni tarehe 31 Julai.
Akiwa mtoto wa saba wa Giovanni Battista de Jacobis na wa Maria Giuseppina Muccia, tarehe 17 Oktoba 1818 alijiunga na utawa huko Napoli akaweka nadhiri miaka miwili kamili baadaye.
Ingawa alitaka kukataa kwa unyenyekevu wake mkubwa, alipata upadrisho huko Brindisi tarehe 12 Juni 1824.
Kisha kufanya uchungaji huko Oria na Monopoli, alifanywa mkuu wa kanda katika shirika lake kwanza Lecce halafu Napoli. Huko alijitosa kuhudumia waliopatwa na kipindupindu mwaka 1836.
Akiwa huko alielezwa na Kardinali Franzoni juu ya haja ya umisionari nchini Ethiopia.
Mwaka 1839 alichaguliwa kuwa mkuu wa kitume nchini huko ili aanzishe misheni katoliki.
Justino alijitahidi kujifunza vizuri lugha za nchi, kuishi pamoja na wenyeji, akifuata utamaduni wao na mifano ya wamonaki wao.
Vilevile katika uinjilishaji alitumia mapokeo na liturujia ya Ethiopia, akiweka msingi wa Kanisa Katoliki la Ethiopia.
Baada ya kufanya kazi hiyo kwa mafanikio makubwa miaka minane, mwaka 1847 aliteuliwa kuwa askofu wa Nilopolis na makamu wa Papa kwa Uhabeshi, ila alikataa uaskofu hadi alipolazimika mwaka 1849.
Ingawa alipata mapingamizi mengi hasa kutoka kwa Abuna Salama II, askofu mkuu wa Kanisa la Kiorthodoksi la Ethiopia (kufungwa, kufukuzwa n.k.), aliweza kuanzisha misheni na shule nyingi hasa kwa lengo la kuandaa mapadri wenyeji.
Hatimaye askofu mkuu huyo alikiri kwamba hakuna mtu aliyewahi kushika vizuri maagizo na mashauri ya Injili kuliko Justino.
Kesi ya kumtangaza mwenye heri ilianza tarehe 13 Julai 1904, ikamalizika tarehe 25 Julai 1939 chini ya Papa Pius XII.
Alitangazwa na Papa Paulo VI kuwa mtakatifu tarehe 26 Oktoba 1975, akiwa wa kwanza kati ya wamisionari wa Afrika kusini kwa Sahara.
Biofueli
Biofueli ni fueli inayopatikana kutokana na masi ya mimea au viumbehai vingine. Tofauti na fueli kisukuku ambayo ni mabaki ya viumbehai ya miaka mingi iliyopita biofueli hutokana na masi iliyopatikana hai au iliyokaa muda kidogo tu.
Biofueli hupatikana kama dutu mango, kiowevu au gesi.
Matumizi ya biofueli ni kama nishati ya kuendesha injini za magari, kuwasha moto nyumbani au upishi. Hutumiwa pia kwa utengenezaji wa umeme.
Kuna mbinu mbili hasa kutengeneza biofueli.
Ethanoli hizi hutumiwa badala ya petroli na mafuta badala ya diseli katika injini ya mwako.
Njia nyingine ni kutumia ubao au manyasi mbalimbali zinazokaushwa, mara nyingi kukatwa na kupewa umbo la donge halafu kuchomwa kwa kutengeneza umeme.
Noah Bennet
Noah Bennet, pia anajulikana kama mtu mwenye miwani ya rimu ya pembe (aka HRG) au kwa kifupi Mr. Bennet, ni jina la kutaja muhusika wa kipindi cha maigizo ya ubunifu wa kisayansi wa katika kituo cha televisheni cha NBC, "Heroes". Uhusika umechezwa na Jack Coleman. Hapo awali uhusika huu ulikuwa wa kuonekana kwa mara moja-moja, lakini umekuwa uhusika wa kawaida kuanzia katika sehemu ya 11t. Jina lake la kwanza halikutambulika hadi ilipofika katika kipengele cha "How to Stop an Exploding Man", sehemu ya mwisho ya msimu wa kwanza.
Katika kuonekana kwa mara ya kwanza, Noah Bennet anaonekana kama mfanyabiashara wa kawaida ambaye anafanya kazi katika kampuni ya Primatech Paper Company na anaishi mjini Odessa, Texas, akiwa na mke na watoto wawili. Hata hivyo, na washirika wenzake wamekuwa wakisafiri kila pembe ya dunia wakiwasaka watu wenye vipawa na kuwazingua wale waliozawadiwa vipawa hivyo.
Bennet anadai kwamba anawasaidia namna ya kujifunza kutumia vipawa vyao, japokuwa vikumbusho vya mazungumzo ya awali baina ya Noah ma Thompson vinaonyesha kwamba kazi yake dhahiri ni ya kuzua maswali na mara kadha wa kadha yaweza kusababisha madhara au matatizo asiyokusudia. Katika kipengele kimoja, anajisikia faraja kuwa na maadili sio. Ingawa anajali sana familia yake na atafanya chochote kuilinda, utiifu wake katika kazi yake hauna kikomo, na mara zote huweka mbele kupita vitu vyote.
Pascal Joy Migisha
Pascal Joy Migisha (alizaliwa mjini Buyenzi-Bujumbura, Burundi tarehe 25 Aprili, 1972) ni Mwinjilisti wa Kipentekoste. Alizaliwa mara ya pili katika umri wa miaka 14 mwaka 1986 katika Shule la Msingi. Pascal Joy Migisha alijiunga na chuo cha Biblia Emmaus cha Morsbach Ujerumani ambapo alifanya utafiti wake Biblia kwa njia ya mawasiliano 1994-2002. Baada ya uongozi wa Kanisa nchini Zimbabwe mwaka 2002, aliondoka Zimbabwe na kuelekea Afrika Kusini ambapo alifanya miaka miwili ya masomo ya ziada ya Biblia katika Chuo Kikuu cha Cape Town chini ya Taasisi ya Every Nation Leadership Institute, baada ya hapo aliwezeshwa kuendelea katika uongozi wa Shirika la Kikristo alilolianzisha mwenyewe Julai 1995, "Evangelism and Reconciliation for all Nations" (“ERNA”).
Mpaka sasa, misingi ya Shririka la ERNA ipo katika nchi ya Burundi (mashariki / kati ya Afrika) na huduma zaidi zinaendeshwa Afrika Kusini, katika kufikia au kuwahubiri vijana katika mashule, kutembelea makanisa, na mikutano ya Injili katika jamii, bila kusahau misaada kwa watu wote walio katika mazingira magumu Burundi na Afrika Kusini. Tayari Pascal Joy Migisha ameeleza ushuhuda wake kwa mamia ya maelfu ya Vijana wa Burundi, DRC, Tanzania, Malawi, Zimbabwe na hasa Afrika Kusini ambapo anawahubiri vijana kwa wingi katika mashule ya msingi na ya sekondari. Hadi sasa, ameongoza mamia ya maelfu ya nafsi za vijana na wazee kwa Kristo. Anaendelea kuhubiri Kristo kwa wote, bila kujali rangi, kabila, utaifa, umri, mila, hali ya kijamii ... Yeye anasema hashindani na mtu yeyote, hataki kumvutia mtu yeyote, hana haja ya kutafuta heshima na utukufu kwa wanadamu. Bali anafanya kila kitu kwa ajili ya utukufu wa Mungu, jinsi Yeye anavyomuongoza.
Manofi
Manofi ni ndege wadogo kiasi wa jenasi "Bubalornis" na "Dinemellia" katika familia Ploceidae ambao wanatokea Afrika tu. Ndege hawa wana mwendo kama kwera lakini ni wakubwa zaidi na hujenga matago yao kwa makundi. Spishi mbili ni nyeusi na spishi moja ni nyeusi na nyeupe. Hula mbegu hasa na wadudu pia, hususa makinda. Spishi hizi hulijenga tago lao ndani ya msongo wa vijiti. Mara nyingi kuna matago kadhaa katika msongo mmoja. Jike huyataga mayai 2-5.
Elle Bishop
Eleanor Zoe Bishop, hujulikana zaidi kama Elle, ni jina la kutaja uhusika wa tamthilia kwenye kituo cha TV cha NBC, "Heroes". Uhusika umechewa na Kristen Bell. Elle alianza kuonekana akiwa kama muhusika mpya kwenye Msimu wa Pili kwa mujibu wa mkataba, ameendelea kuwepo kwenye mfululizo angalau kwa sehemu takriban 13 katika Msimu wa Tatu.
Elle ameanza kutambulishwa katika sehemu ya "Fight or Flight" akiwa kama kachero wa kina Company, shirika ambalo msingi wake hasa ni kuwatambulisha, kuwaongoza na kuwasoma hao watu wenye vipawa mahususi. Yeye ni binti wa mkuu wa Company bwana Bob Bishop, anamiliki kipawa na kuzalisha na kuchezea umeme. Elle amecheza kama ana-matatizo ya kiakili kwa namna fulani, kitendo ambacho kilipelekea baba'ke ajaribu tafiti zake kwa mwanawe wakati yungali mdogo.
Monica Dawson
Monica Dawson, imechezwa na Dana Davis, ni jina la uhusika wa tamthilia ya ubunifu wa kisayansi kwenye TV ya NBC , "Heroes". Akiwa katika miaka yake ya 20 ya mwanzoni kabisa kutoka mjini New Orleans - anajikuta kuwa na nguvu ya kugezea kitu chochote kinachotembea ilimradi tu akione.
Monica Dawson alikuwa mmoja kati ya wahusika wachache waliojiunga katika msimu wa pili wa mfululizo. Yeye ni wa kwanza katika mabinamu wa Micah Sanders, na ni mpwa wa D. L. Hawkins. Pia ana mdogo wake aitwaye Damon. Anaishi na bibi yake, Nana Dawson, ambaye ndiye anayebeba jukumu zima kumlea Monica na ndugu yake. Monica na familia ya kina Dawason inaishi mjini New Orleans ambayo ilipatwa na mafuriko ya nguvu yaliyotokana na Kimbunga cha Katrina. Inatambulika kwamba mama yake alikufa wakati wa maangamizi yaliyotokana na Kimbunga cha Katrina.
TV Guide wanamweleza Monica kama "malaika wa jioni ambaye amenuia kuleta haki kwa rushwa iliyoenea," huenda ikawa amevutiwa kufanya hivyo kwa kufuatia kifo cha mama yake. Nyumba ya familia yake ilikumbwa na mafuriko, na kuiacha familia yake ikiwa na hali ngumu ya kifedha, bilashaka kumpoteza mama yake kwa ghafula. Anafanyakazi kwa juhudi ili kukimu kimaisha mdogo wake na bibi yake (imechezwa na Nichelle Nichols).
Isitoshe inabidi adili na madhila ya kugundua kama ana nguvu za kipekee. Ni msichana mzuri mwenye moyo mzuri ambaye maisha yake yamechukuliwa kutoka kwake, na anatafuta pa kutokea.
Amechukua uhusika wa uangalizi wa mtoto wa Niki na D.L., Micah, ambaye anaishi na familia ya Dawson wakati wa msimu wa pili.
Pasha
Pasha ni ndege wadogo wa jenasi "Malimbus" katika familia Ploceidae ambao wanatokea Afrika tu. Ndege hawa wana mwenendo kama kwera. Rangi zao ni nyeusi na nyekundu au nyeusi na njano. Hula wadudu hasa. Spishi hizi hulifuma tago lao kwa majani ya manyasi na hulining'inizia kitawi. Matago yao hayapatikani katika makundi makubwa kama yale ya kwera. Jike huyataga mayai 2-4.
Mbaruti
Mbaruti au mtunguja bonde ("Argemone mexicana") ni aina ya mpopi iliyo na maua njano na majani yenye miiba. Mmea huu hutumika katika uganga wa kienyeji, lakini umevamia Afrika kutoka Mexiko na sikuhizi unaletea mashamba shida nyingi.
Simone Deveaux
Simone Deveaux ni jina la kutaja uhusika wa tamhilia ya ubunifu wa kisayansi ya "Heroes". Uhusika umechezwa na Tawny Cypress.
Wakati Simone Deveaux anatambulishwa katika sehemu ya kwanza, yeye ni mwuza michoro anayeishi mjini New York City ambaye ana-mahusiano ya kimapenzi na msanii Isaac Mendez. Hata hivyo, lakini amekuwa akikerekwa sana uzoezi wa matumizi mabaya ya heroini yanayofanywa na Isaac na kujidai kwamba akitumia dawa hizo ndipo anakuwa na uwezo wa kuchora matukio ya baadaye.
Kwenye kipengele cha "One Giant Leap", Simone anachukua mchoro wa Claire na Zach na kumweleza Isaac kwamba anaenda kuziuza picha zile na kisha aende kufanyiwa uondolewaji wa matumizi mabaya ya dawa za kulevya. Wakati Isaac anakataa, akaachana naye. Siku ile baadaye, Peter Petrelli, ambaye hivi karibuni amekuwa akimwuguza baba wa Simone, amekiri penzi lake kwa Simone. Ijapokuwa wawili hao walitumia pamoja usiku wao, lakini bado Simone hataki kuwa na pupa ya mahusiano mapya.
Siku kadhaa badaye, Simone anamweleza Peter kwamba baba yake amefariki. Wakati Peter anaulizia picha zilizochorwa na Isaac ambazo zimeuzwa karibuni na Simone, Simone anamweleza kwamba zimenunuliwa na Mr. Linderman.
Baada ya ndugu wa Peter, Nathan, amezipata zile picha, yeye na Simone wakazifungua pamoja. Nathan akazichana-chana zile picha, kitendo ambacho kimemkera Simone. Hata hivyo, amekuwa na uwezo wa kumwonesha Peter nakala ya dijitali na picha imeonesha kuna mtu kafa lakini anafanana na Peter. Pamoja na hayo, Peter anaamua kwenye katika shule ya Union Wells na kwenda kumwokoa Homecoming aliyeonekana katika picha. Simone akaanza kuamini kwamba Isaac anaweza kuchora matukio ya baadaye, na kuamini kwamba Peter atarudi salama.
Maya Herrera
Maya Herrera ni jina la kutaja uhusika wa katika kipindi cha mfululizo wa televisheni wa ubunifu wa kisayansi ambao unarushwa hewani na kituo cha TV cha NBC, "Heroes". Uhusika unachezwa na Dania Ramirez. Kuonekana kwake kwa mara ya kwanza katika sehemu ya "Four Months Later...", ingawa uhusika ulikuwepo tangu awali katika riwaya ya picha kama "Maya y Alejandro".
Maya na pacha wake Alejandro ni watoro wanaotafutwa kwa kosa la mauaji. Kwenye "Four Months Ago...", inagundulika kama ameua watu wote waliohudhuria harusi ya kaka yake, kasoro Alejandro, na nguvu zake. Haya yametokea wakati Maya amegundua bibi harusi bado ana mahusiana ya kimapenzi na bwana wake wa zamani, na yule mwanaume akamtisha Maya, na kumsababishia mfadhaiko wa kutosha kuamsha nguvu zake.
Halafu baadaye kaamua kuwa mtawa na kwenda kuishi katika jumba la watawa huko nchini Venezuela na kumwomba Mungu amsaidiye matatizo yake. Hata hivyo, ndugu yake kampata na kumpeleka polisi. Tena amefedheheka katika harakati za kumfunga, nguvu zake zika-amka, lakini Alejandro, ametumia nguvu yake mwenyewe, na kuzuia uharibifu huo na kisha kutoroka.
Ando Masahashi
Ando Masahashi (安藤 マサハシ) ni jina la kutaja uhusika wa kipindi cha mfululizo wa televisheni unaorushwa hewani na kituo cha NBC, "Heroes". Uhusika umechezwa na James Kyson Lee.
Uhusika uliwekwa kama uhusika wa chini wa msimu wa kwanza, na ukaja kupandishwa hadi kuwa uhusika wa kawaida kwenye msimu wa pili wa mfululizo. Ametambulishwa kwa watazamaji wa televisheni katika sehemu ya kwanza ya mfululizo “Genesis” akiwa kama mwajiriwa katika kampuni ya Yamagato Industries, Ando ni rafiki wa karibu na mfanyakazi mwenzake Hiro Nakamura katika safari kadhaa za kukoa dunia.
Mara kwa mara huishinda hali ya kutokuwa na usalama kwa kuthaminiwa kiasi hasa kwa kufuatia hali yake ya kutokuwa na nguvu za kipekee kama wahusika wengine na kumwangazia Hiro kuwa kama mkombozi wake. Mwishoni mwa msimu wa tatu, "Villains", anapata uwezo wa kuongeza nguvu za ziada kwa kitu chochote anachokigusa hasa vile vilivyokosa nguvu.
Wiktionary
Wiktionary (kutoka maneno ya Kiingereza "Wiki" na "dictionary", kamusi) ni multi-lugha, mtandao msingi mradi wa kuunda maudhui bure kamusi. Ina zaidi ya lugha 170. Imeandikwa kwa kushirikiana na wafanyakazi wa kujitolea, kuitwa "Wiktionarians", kwa kutumia programu ya wiki, kuruhusu makala kubadilishwa na mtu yeyote karibu na upatikanaji wa tovuti.
Kama mradi wake dada Wikipedia, kamusi iliyo huru ni kukimbia na Wikimedia Foundation. Sababu iliyo huru si mdogo na masuala ya nafasi ya magazeti, zaidi ya matoleo ya lugha iliyo huru kutoa ufafanuzi na tafsiri ya maneno kutoka lugha nyingi, na baadhi ya matoleo ya kutoa maelezo ya ziada kwa kawaida hupatikana katika thesauri na lexicons. Zaidi ya hayo, na iliyo huru Kiingereza ni pamoja na Wikisaurus, na jamii kuwa mtumishi kama Thesaurus, ikiwa ni pamoja orodha ya maneno ya misimu. Pia ina Simple English Wiktionary iliyo huru, kwa ajili ya subset ya Msingi ya Kiingereza ya lugha ya Kiingereza.